बेचारे बाबाजी क्या करते, उनके साथ हो लिये| चोरों ने एक अच्छे-से घर में सेंध लगायी| एक चोर बाहर रहा और सब भीतर गये| साधु बाबा को भी वे लोग भीतर ले गये| चोर तो लगे संदूक ढूंढने, तिजोरी तोड़ने| बाबा जीने देखा कि एक ओर सिंहासन पर ठाकुर जी विराजमान हैं| उन्होंने सोचा – ‘आ गये हैं तो हम भी कुछ करें| यह ठाकुर जी की पूजा करने बैठ गये|’ बाबा जीने चन्दन घिसा| धूपबत्ती ठीक की और लगे इधर-उधर भोग ढूंढने| वहाँ कुछ प्रसाद था नहीं| सोचा, ठाकुर जीके जागने पर कोई सती-सेवक आ जायगा तो उससे भोग मँगा लेंगे| ठाकुर जी तो रेशमी दुपट्टा ताने सो रहे थे| पूजा के लिये उनको जगाना आवश्यक था| बाबा जीने उठाया शंख और लगे ‘धूतूधू’ करने|